רחובות בנגב

רחובות הייתה עיר נבטית עתיקה, על דרך הבשמים, באזור הנגב ליד נחל שונרה וחולות שונרה. בסמוך לאתר הוקם מחנה של צה"ל בשם "מחנה הר קרן".

היישוב במקום התחיל ככל הנראה בזמן המאה הראשונה לספירה כיישוב נבטי בקרבת הר קרן. עד מהרה הפך היישוב לעיר גדולה ומשגשגת שהגיעה לשיאה במהלך המאה ה-5 כאשר אוכלוסיית העיר מנתה מעל 10,000 תושבים. חשיבותו של היישוב הייתה בגלל מיקומו במרכז קו הסחר חלוצה-ניצנה-סיני וזו הסיבה להתפתחותו של ישוב כה גדול באזור מדברי ושומם.

בפי הבדואים החיים באזור נקרא המקום "ח'ירבת רוחייבה".

במהלך השנים התבצעו במקום חפירות ארכאולוגיות שחשפו מספר כנסיות מימי הביזנטים אך טרם נסתיימו.

קישורים חיצוניים
 אל רחובות שבנגב - עיר נבטית בלב החולות, אתר "באופן אחר"
 תקציר הפרק "רחובות בנגב" מתוך חיבורו של אברהם נגב, ערי הנבטים בנגב,  אריאל – כתב עת לידיעת ארץ-ישראל, 1988
 חיליק מגנוס, יש אוצרות בנגב, והם עומדים בשיממונם, 21 בינואר 2008,  ynet
 
רוחייבה - מודל של עיר במדבר | הרצאה מוקלטת מפי ד״ר עוזי דהרי

אתרים ארכאולוגיים נבטיים בארץ ישראל
רחובות בנגב